กทม. แจ้งหน่วยบริการตรวจเชิงรุกโควิด-19 วันที่ 14-15 กรกฎาคมนี้ มี 6 จุด
กรุงเทพมหานคร โดยสำนักงานประชาสัมพันธ์แจ้งว่า หน่วยบริการตรวจเชิงรุกโควิด-19 ในพื้นที่กรุงเทพมหานคร วันที่ 14-15 กรกฎาคมนี้ มี 6 จุดคือ เขตดินแดงที่ลานกีฬาชุมชนดินแดง ถนนประชาสงเคราะห์ เขตลาดพร้าวที่โลตัสสาขาเลียบทางด่วนเอกมัย- รามอินทรา เขตมีนบุรีที่สนามกีฬาเฉลิมพระเกียรติ 72 พรรษา เขตสวนหลวงที่วัดยาง ถนนอ่อนนุช ส่วนเขตบางพลัดที่ลานใต้สะพานพระราม 8 และเขตราษฎร์บูรณะ ที่วัดราษฎร์บูรณะ  ตั้งแต่ 8.00 น. เป็นต้นไป โดยให้นำบัตรประจำตัวประชาชนตัวจริง พร้อมสำเนา 2 ใบ ปากกาสีน้ำเงินส่วนตัว เพื่อใช้ลงทะเบียน เลี่ยงการสัมผัส หรือส่งต่อ ป้องกันการติดเชื้อโควิด-19หากประชาชนต้องการเอกสารรับรองผลการตรวจ กรุณาสอบถามเจ้าหน้าที่  ณ หน่วยตรวจในวันที่เข้ารับการตรวจและสามารถตรวจสอบรายละเอียดเพิ่มเติมในแต่ละจุด ได้ที่เฟซบุ๊กแฟนเพจ ของสำนักงานเขตพื้นที่ที่ให้บริการ